Príloha č. 4
							k nariadeniu vlády č. .../2001 Z.z.

Ochranné opatrenia pre priemyselné procesy

Úvodné poznámky:

1.	Biologické faktory prvej skupiny - Pri práci s biologickými faktormi 1. skupiny vrátane živých, oslabených očkovacích látok sa dodržiavajú zásady ochrany zdravia pri práci.

2. 	Biologické faktory druhej, tretej a štvrtej skupiny - Na základe posudzovania rizika týkajúceho sa akéhokoľvek konkrétneho procesu alebo časti procesu možno podľa vhodnosti vybrať a kombinovať požiadavky na ochranu z rôznych kategórií uvedených nižšie.

A. Ochranné opatrenia	B. Úrovne ochrany	
	2	3	4	
1. S životaschopnými organizmami by sa malo manipulovať v rámci systému, ktorý fyzicky oddeľuje príslušný proces od okolia.	áno	áno	áno	
2. Odvádzaný vzduch z uzavretého systému by sa mal upraviť tak, aby sa :	minimalizovalo uvoľnenie biolo-gických faktorov	zabránilo uvoľneniu biologických faktorov	zabránilo uvoľneniu biologických faktorov	
3. Zber vzoriek, pridávanie materiálov do uzavretého systému a presun životaschopných organizmov do iného uzavretého systému by sa mal vykonávať tak, aby sa	 minimalizovalo ich uvoľnenie	ich uvoľnenie zabránilo	ich uvoľnenie zabránilo	
4. Tekutiny s kultúrami by sa vo veľkých objemoch nemali presúvať z uzavretých systémov, pokiaľ životaschopné organizmy neboli:	Inaktivované overenými  spôsobmi	Inaktivované overenými chemickými alebo fyzikálnymi spôsobmi	Inaktivované overenými chemickými alebo fyzikálnymi spôsobmi	
5. Tesnenie by malo byť skonštruované tak, aby:	minimalizovalo uvoľnenie	zabránilo uvoľneniu	zabránilo uvoľneniu	
6. Uzavreté systémy by sa mali nachádzať v kontrolovanej zóne.x)	nepovinné	nepovinné	áno, vymedzenej za takýmto účelom	
   (a) Mali by byť umiestnené označenia biologického nebezpečenstva 	nepovinné 	áno	áno	
   (b) Vstup musí byť obmedzený len na určené osoby	nepovinné 	áno	áno, cez pretlakový priestor	
   (c) Personál by mal nosiť ochranné odevy	áno	áno	úplné prezlečenie	
   (d) Pre personál by mali byť zabezpečené zariadenie na dekontamináciu a umyvárne	áno	áno	áno	
   (e) Personál by sa mal pred opustením kontrolovanej zóny x) osprchovať	nie	nepovinné	áno	
   (f) Odpadová voda z drezov, výlevok a spŕch by sa mala pred  vypustením zbierať a inaktivovať	nie	nepovinné	áno	
   (g) Kontrolovaná zónax) by mala byť zodpovedajúco ventilovaná, aby sa minimalizovala kontaminácia vzduchu	nepovinné 	nepovinné	áno	
   (h) Tlak vzduchu v kontrolovanej zónex) sa v porovnaní s vonkajšou atmosférou musí udržiavať v podtlaku	nie	nepovinné	áno	
   (i) Vzduch vháňaný a odsávaný z kontrolovanej zónyx) sa musí filtrovať cez vysokoúčinné filtre	nie	nepovinné	áno	
   (j) Kontrolovaná zónax) by mala byť skonštruovaná tak, aby sa zabránilo uvoľneniu všetkých látok z uzavretého systému	nie	nepovinné	áno	
   (k) Kontrolovaná zónax) musí byť vzduchotesne uzatvoriteľná na účely dezinfekcie dymom alebo inými plynmi s dezinfekčnými účinkami.	nie	nepovinné	áno	
   (l) Spracovanie odpadových vôd pred konečným vypustením	Inaktivované overenými  spôsobmi	Inaktivované overenými chemickými alebo fyzikálnymi spôsobmi	Inaktivované overenými chemickými alebo fyzikálnymi spôsobmi	

x) 	Kontrolovaná zóna – stavebne a funkčne vymedzený pracovný priestor, podliehajúci špecifickému režimu a  kontrole v súvislosti s používaním biologických faktorov.